b'\n_START_ARTICLE_\nRistorante Pizzeria Dennis\n_START_PARAGRAPH_\nRistorante Pizzeria Dennis (Pizzeria Dennis Oy ja Dennis Food Factory Oy) on suomalainen ravintolaketju, joka on erikoistunut italialaiseen ruokaan ja pizzoihin. Dennis Rafkin avasi ketjun ensimm\xc3\xa4isen ravintolan vapunp\xc3\xa4iv\xc3\xa4n\xc3\xa4 1975 Turun Linnankadulle, jossa se toimii edelleen._NEWLINE_Dennis on Suomen vanhin yh\xc3\xa4 toimiva pizzeriaketju. Nyky\xc3\xa4\xc3\xa4n ketjuun kuuluu nelj\xc3\xa4 ravintolaa sek\xc3\xa4 leipomo, joka valmistaa tuotteita v\xc3\xa4hitt\xc3\xa4iskauppaan. Ravintoloiden valikoimissa on pizzaa, pastaa, risottoja ja salaatteja. Leipomopuolella myyd\xc3\xa4\xc3\xa4n p\xc3\xa4\xc3\xa4asiassa tuoreita pizzoja sek\xc3\xa4 tuotteita ravintola- ja hotelliteollisuudelle. Ketju myy tuotteita koko maassa l\xc3\xa4hinn\xc3\xa4 S-ryhm\xc3\xa4n ja K-ryhm\xc3\xa4n kautta.  _NEWLINE_Dennis-ketjun ravintolat sijaitseat Helsingiss\xc3\xa4, Kirkkonummella ja Turussa. Bj\xc3\xb6rkst\xc3\xa9n-perheen omistuksessa olevan Dennis-ryhm\xc3\xa4n liikevaihto on noin 11 miljoonaa euroa ja se ty\xc3\xb6llist\xc3\xa4\xc3\xa4 noin 120 henkil\xc3\xb6\xc3\xa4.'